पाएं अपने शहर की ताज़ा ख़बरें और फ्री ई-पेपरडाउनलोड करें
दाढ़ी थाना अंतर्गत एक दुष्कर्म का आरोपी बीते तीन माह से फरार है। मामले में पुलिस ने आरोपी की जानकारी देने वाले को 10 हजार रुपए इनाम देने की घोषणा की है। पुलिस के अनुसार मामला 12 फरवरी का है। पीड़िता ने शिकायत दर्ज कराई है कि ग्राम हेमाबंध निवासी आरोपी शिक्षक बृजेश कोशले ने शादी करने का झांसा देकर दुष्कर्म किया।
पीड़िता ने जब आरोपी बृजेश से शादी करने की बात की वह शादी करने से इंकार कर हुए मारपीट करने लगा। मारपीट से पीड़िता को चोट भी आई थी। पुलिस ने शिकायत के बाद आरोपी के खिलाफ धारा 376(2)(एन), 294, 506,323 के तहत मामला दर्ज किया है। थाना प्रभारी ढाल सिंह साहू का कहना है कि आरोपी की तलाश जारी है। उसके परिजनों से भी जानकारी ली गई है, लेकिन कोई पता नहीं चल सका है। आरोपी पेशे से ग्राम तेंदुआ में शिक्षक है। आरोपी की जानकारी देने वाले को 10 हजार रुपए का इनाम रखा है व जानकारी देने वाले का नाम गुप्त रखा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn